|  |
| --- |
| PATVIRTINTAŠilutės r. Vilkyčių pagrindinės mokyklos direktoriaus 2019 m. gruodžio 23 d.įsakymu Nr. V1-115 |

**ŠILUTĖS R. VILKYČIŲ PAGRINDINĖS MOKYKLOS MOKINIŲ, TURINČIŲ SPECIALIŲJŲ UGDYMOSI POREIKIŲ, UGDYMO ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Šilutės r. Vilkyčių pagrindinės mokyklos mokinių, turinčių specialiųjų ugdymosi poreikių, ugdymo organizavimo tvarkos aprašas (toliau – Aprašas) nustato vaikų/mokinių, turinčių specialiųjų ugdymosi poreikių, ugdymo/mokymo organizavimą Šilutės r. Vilkyčių pagrindinėje mokykloje.
2. Vaikų/mokinių, turinčių specialiųjų ugdymosi poreikių (toliau – mokiniai), ugdymą įgyvendina Šilutės r. Vilkyčių pagrindinė mokykla, vadovaudamasi Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 (žin., 2011, Nr. 79-3869), ir Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašu, patvirtintu Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019, (2011 m. liepos 20 d. įsakymo Nr. V-1369 redakcija) (Žin., 2004, Nr. 103-3809; 2011, Nr. 96-4533), Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795, kitais teisės aktais.
3. Mokyklos ir tėvų (globėjų/rūpintojų) įsipareigojimai užtikrinti mokinių ugdymąsi/mokymąsi ir švietimo pagalbos teikimą atsižvelgiant į jų specialiuosius ugdymosi poreikius įteisinami mokymo sutartyje.
4. Apraše vartojamos sąvokos atitinka Lietuvos Respublikos švietimo įstatyme (Žin., 1991, Nr. 23-593; 2011, Nr. 38-1804) ir kituose teisės aktuose vartojamas sąvokas.

**II SKYRIUS**

**SPECIALIŲJŲ UGDYMOSI POREIKIŲ NUSTATYMAS, SPECIALIOJO UGDYMOSI IR ŠVIETIMO PAGALBOS SKYRIMAS**

1. Mokinių specialiųjų ugdymosi poreikių pirminį įvertinimą atlieka Mokyklos vaiko gerovės komisija, vadovaudamasi Mokinio specialiųjų ugdymosi poreikių (išskyrus atsirandančius dėl išskirtinių gabumų) pedagoginiu, psichologiniu, medicininiu ir socialiniu pedagoginiu aspektais įvertinimo ir specialiojo ugdymosi skyrimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1775.
2. Mokiniui specialusis ugdymasis ir švietimo pagalba skiriami vadovaujantis Mokinio specialiųjų ugdymosi poreikių (išskyrus atsirandančius dėl išskirtinių gabumų) pedagoginiu, psichologiniu, medicininiu ir socialiniu pedagoginiu aspektais, įvertinimo ir specialiojo ugdymosi skyrimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1775, kai:
	1. ikimokyklinio ugdymo programa ir priešmokyklinio ugdymo bendroji programa pritaikomos vadovaujantis Aprašo 9 punktu;
	2. pradinio ugdymo, pagrindinio ugdymo bendrosios programos pritaikomos vadovaujantis Aprašo 9 punktu, siekiant sudaryti sąlygas įgyti atitinkamą išsilavinimą;
	3. mokinys ugdomas pagal pradinio ugdymo individualizuotą programą, pagrindinio ugdymo individualizuotą programą, kurios skirtos sutrikusio intelekto mokiniams.
3. Mokiniui švietimo pagalba skiriama, vadovaujantis Mokinio specialiųjų ugdymosi poreikių (išskyrus atsirandančius dėl išskirtinių gabumų) pedagoginiu, psichologiniu, medicininiu ir socialiniu pedagoginiu aspektais įvertinimo ir specialiojo ugdymosi skyrimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1775.

**III SKYRIUS**

**UGDYMO ORGANIZAVIMAS**

1. Mokinių ugdymas organizuojamas vadovaujantis ikimokyklinio ugdymo programomis, parengtomis vadovaujantis Ikimokyklinio ugdymo programų kriterijų aprašu, patvirtintu Lietuvos Respublikos švietimo ir mokslo ministro 2005 m. balandžio 18 d. įsakymu Nr. ISAK-627 (Žin., 2005, Nr. 52-1752; 2011, Nr. 71-3448), priešmokyklinio, pradinio, pagrindinio ugdymo bendrosiomis programomis, bendraisiais ugdymo planais.
2. Ikimokyklinio ugdymo programos, priešmokyklinio, pradinio, pagrindinio ugdymo bendrosios programos pritaikomos, atsižvelgiant į nustatytus mokinio specialiuosius ugdymosi poreikius, mokinio, tėvų (globėjų, rūpintojų) pageidavimus ir vadovaujantis švietimo pagalbos tarnybos išvadomis ir rekomendacijomis. Mokykloje susitarta dėl ugdymo/mokymo pritaikymo ir įforminimo:
	1. rengti pritaikytas Bendrojo ugdymo programas ir individualizuotas Bendrojo ugdymo programas;
	2. Bendrojo ugdymo programas pritaikyti taip, kad mokiniams būtų sudarytos sąlygos įgyti pradinį, pagrindinį išsilavinimą – pasiekti patenkinamą pasiekimų lygį;
	3. individualizuotas programas rengti vadovaujantis pradinio ir pagrindinio ugdymo Bendrųjų programų pritaikymo rekomendacijomis;
	4. programas rengti pagal mokyklos vaiko gerovės komisijoje priimtas pritaikytų ir individualizuotų programų rašymo formas;
	5. pritaikytas ir individualizuotas programas rengti pusmečiams;
	6. individualizuotas ir pritaikytas programas rengti atsižvelgiant į mokinio specialiuosius ugdymosi poreikius, mokyklos galimybes, vadovautis Tarnybos išvadomis ir rekomendacijomis, tėvų (globėjų, rūpintojų) pritarimu;
	7. su mokiniui parengta pritaikyta ar individualizuota programa pasirašytinai supažindinti mokinio tėvus (globėjus, rūpintojus);
	8. po programos įgyvendinimo (pusmečių) įvertinti mokinio ugdymosi pasiekimus;
	9. mokyklos vaiko gerovės komisija skiria tik švietimo (logopedinę) pagalbą.
	10. svarbiausius programų įgyvendinimo aspektus, švietimo (logopedinę, socialinę pedagoginę, psichologinę) pagalbą vaiko gerovės komisijoje aptarti 2 kartus metuose.
3. Švietimo pagalba mokiniams teikiama vadovaujantis: Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 5 d. įsakymu Nr. V-1215 (Žin., 2011, Nr. 88-4220), Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 (Žin., 2011, Nr. 92-4395), Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 (Žin., 2011, Nr. 92-4396), Socialinės pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2004 m. birželio 15 d. įsakymu Nr. ISAK-941 (2011 m. liepos 21 d. įsakymo Nr. V-1393 redakcija) (Žin., 2004, Nr. 100-3729; 2011, Nr. 99-4675).
4. Mokinių priėmimas mokytis pagal bendrojo ugdymo programas, kėlimas į aukštesnę klasę, jų perėjimas prie aukštesnio lygmens ugdymo programos, ugdymo programos kartojimas, jos baigimas ir pasiekimų gilinimas bei plėtojimas nustatomas vadovaujantis Nuosekliojo mokymosi pagal bendrojo lavinimo programos tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 (Žin., 2005, Nr. 46-1526) (2012 m. gegužės 8 d. įsakymo Nr. V-766 redakcija).
5. Ikimokyklinio ir priešmokyklinio amžiaus vaikui, turinčiam specialiųjų ugdymosi poreikių, ir jo tėvams (globėjams, rūpintojams) kompleksiškai teikiama švietimo pagalba, socialinė parama, sveikatos priežiūros paslaugos švietimo ir mokslo ministro, socialinės apsaugos ir darbo ministro ir sveikatos apsaugos ministro nustatyta tvarka.
6. Mokiniams, turintiems specialiųjų ugdymosi poreikių dėl išskirtinių gabumų, ugdymas gali būti:
	1. ankstinamas, vadovaujantis Vaiko brandumo mokytis pagal priešmokyklinio ir pradinio ugdymo programas įvertinimo tvarkos aprašu, patvirtintu Lietuvos Respublikos švietimo ir mokslo ministro 2005 m. spalio 29 d. įsakymu Nr. ISAK-2173 (Žin., 2005, Nr. 131-4747), anksčiau pradėjus dalyvauti priešmokyklinio ir/ar pradinio ugdymo programose;
	2. spartinamas priešmokykliniame, pradiniame ir pagrindiniame ugdyme teisės aktų nustatyta tvarka.
7. Organizuojant mokinių ugdymą pamokoje, veiklose gali dalyvauti švietimo pagalbos specialistai: socialinis pedagogas, psichologas, specialusis pedagogas, logopedas.
8. Mokinių mokymosi pasiekimų patikrinimai pagal bendrojo ugdymo programas, vykdomi vadovaujantis mokymosi pasiekimų patikrinimų organizavimo ir vykdymo tvarkų aprašais.
9. Mokiniui, baigusiam bendrojo ugdymo programą, įgijusiam atitinkamą išsilavinimą, mokymosi pasiekimus įteisinantis dokumentas išduodamas vadovaujantis Pažymėjimų ir brandos atestatų išdavimo tvarkos aprašu, patvirtintu Lietuvos Respublikos švietimo ir mokslo ministro 2007 m. vasario 20 d. įsakymu Nr. ISAK-236 (Žin., 2007, Nr. 25-944; 2010, Nr. 30-1404). Mokiniui, neįgijusiam pradinio, pagrindinio išsilavinimo, išduodamas mokymosi pasiekimų pažymėjimas.

**III SKYRIUS**

**BAIGIAMOSIOS NUOSTATOS**

1. Mokykla, atsižvelgdama į mokinio specialiuosius ugdymosi poreikius, užtikrina ugdymąsi pritaikytoje ugdymosi aplinkoje, reikiamos švietimo pagalbos teikimą, aprūpinimą specialiosiomis mokymo priemonėmis ir ugdymui skirtomis techninėmis pagalbos priemonėmis mokykloje pagal mokyklos galimybes ir turimas lėšas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_